
UFO-Nyt nr. 3 er netop 
udkommet! 

Den 24. april 1964 klokken 17.45 så politibetjent Lonnie Zamora et 
ægformet fartøj uden for byen Socorro i staten New Mexico. Ved siden 
af fartøjet stod to små væsner i hvide dragter! - En nærobservation af 
3. grad, som det amerikanske flyvevåben efter grundige undersøgelser 
ikke kunne forklare. Der dukker fortsat nye oplysninger og hypoteser op om 
den snart 40 år gamle hændelse. De nye aspekter i sagen behandles i UFO-Nyt 
nr. 3. 



Projekt Hvidbog 

Af Toke Haunstrup 

»Projekt Hvidbog« er titlen på et nyt projekt, som har til formål at samle og 
dokumentere erfaringerne fra SUFOI's mangeårige arbejde med at indsamle og 
undersøge observationsberetninger. 

I mere end 40 år har SUFOI indsamlet og behandlet rapporter om 
observationer af himmelfænomener. Det er blevet til mange rapporter - mere 
end 10.000! 

I begyndelsen foregik rapportarbejdet usystematisk, og praktisk taget alle 
observationer forblev uopklarede. Men med årene blev metoderne gradvist 
udviklet, og SUFOI blev efterhånden bedre til at dokumentere 
observationsberetningerne og identificere de fænomener (fx satellitter, fly og 
meteorer), som ofte kunne forklare observationerne. 

Især fra midten af 1970'erne og frem til midten af 1990'erne blev der gjort et 
stort arbejde for at udvikle og forbedre rapportarbejdet. Dette skete bl.a. i 
form af opbygningen af et landsdækkende net af rapportoptagere og 
afholdelsen af rap portoptag erkurser, hvor deltagerne blev undervist i metoder 
til at interviewe observatører, undersøge rapporter for mulige forklaringer mv. 
Når vi selv skal sige det, blev vi faktisk „ret gode" til at optage og undersøge 
rapporter. Så gode, at de daværende ledere af SUFOI's Rapportcentral (Torben 
Birkeholm) og SUFOI's Alarmcentral (Ole J. Knudsen) i UFO-Nyt nr. 6/84 kunne 
konkludere, at SUFOI nu var i stand til at forklare op til ca. 90% af alle 
observationer som misfortolkninger af kendte fænomener. 

En af årsagerne til, at SUFOI's rapportarbejde blev så udviklet og 
velfungerende, skal utvivlsomt søges i den erfaring og opbygning af viden, som 
mange års ihærdigt og sagligt rapportarbejde havde givet SUFOI's 
rapportoptagere. Mange af disse erfaringer blev løbende viderebragt i UFO-Nyt 
i form af artikler om observationer og om rapportarbejdet. 




Ned ad bakke 

Fra midten af 1990'erne vendte billedet, og det gik ned ad bakke for SUFOI's 
rapportarbejde. Antallet af aktive rapportoptagere faldt, og det blev 
vanskeligere og vanskeligere at få behandlet de mange 
observationshenvendelser, som vi fortsat modtog. 

Trods flere forsøg på at skaffe nye rapportoptagere - bl.a. gennem afholdelsen 
af rapportoptagerkurser - fortsatte faldet i antallet af rapportagere. Siden 2000 
har rapportarbejdet i SUFOI derfor været sat på „vågeblus" og består i dag 
næsten udelukkende i at indsamle observationsberetninger via vores 
hjemmeside på internettet. En egentlig behandling af rapporterne er der ikke 
ressourcer til. 

Der skal ikke herske tvivl om, at vi i SUFOI har begrædt udviklingen - men da 
foreningens virksomhed ene og alene baserer sig på frivillig arbejdskraft, har vi 
ikke kunnet gøre meget for at ændre tingenes tilstand. 

Nu eller aldrig 

Som situationen ser ud i dag, er der ingen grund til at tro, at SUFOI inden for 
en overskuelig tidshorisont (hvis nogensinde!) kan få genetableret samme 
veludbyggede rapportarbejde som i 1980'erne og 1990'erne. Som en 
konsekvens af dette, vil den viden og erfaring, som over en lang årrække er 
blevet opbygget - og som for en stor dels vedkommende kun findes i 
„hovederne" på de mange, erfarne rapportoptagere - nu stille og roligt 
forsvinde. Det er derfor netop nu mere påtrængende end nogensinde tidligere 
at få dokumenteret erfaringerne fra de mange års rapportarbejde i en samlet 
form, så denne viden kan bevares for eftertiden. Dette er baggrunden for, at 
SUFOI på repræsentantskabsmødet i marts 2003 besluttede at igangsætte et 
nyt projekt, som vi kalder for »Projekt Flvidbog«. 

Den metodiske viden i fokus 

Projekt Flvidbog sætter først og fremmest fokus på den erfaring og viden, som 
SUFOI over årene har udviklet i forhold til metoderne til at indsamle og 
behandle rapporter. Dette kan man kalde den metodiske viden. 

På et principielt plan kan man skelne mellem to slags viden: Dels den 
metodiske viden, dels viden om ufofænomenet i sig selv. 

Med metodisk viden menes de erfaringer, som er knyttet til SUFOI's 
mangeårige arbejde med at lave rapportoptagelser og behandle, efterforske og 
fortolke observatørers iagttagelser (det vi normalt kalder „rapportarbejdet"). 
Med viden om ufofænomenet „i sig selv" menes den viden om ufofænomenets 
(eller ufofænomenernes!) art og oprindelse, som kan udledes af de mange 
observationsberetninger, der er blevet indsamlet. 

Mens denne skelnen mellem metodisk viden og viden om fænomenet „i sig 
selv" kan være meningsfuld på et principielt plan, er tingene på det konkrete 
plan langt mere „mudrede" og uigennemskuelige. De to vidensfelter er nemlig 
indbyrdes tæt forbundne og oftest ganske uadskillelige. Dette har at gøre med 
det velkendte forhold, at det sete afhænger af øjnene, der ser. Eller sagt med 
andre ord: Den viden, vi over årene har indsamlet om ufofænomenets art og 
oprindelse gennem rapportarbejdet, afhænger af de metoder, som vi har 
benyttet til at indsamle og undersøge observationsberetninger. 

Det er utvivlsomt på det metodiske område, at SUFOI's viden er bedst udviklet 
(herunder vores viden om fejlfortolkninger af kendte fænomener). Det er 



derfor inden for dette område, at vi har de bedste muligheder for at nå frem til 
nogle klare konklusioner. 

Mht. viden om ufofænomenets art og oprindelse (fænomenet „i sig selv") er 
det desværre nok mere tvivlsomt, om vi med Projekt Hvidbog kan nå frem til 
entydige konklusioner. Det vil derfor være den metodiske viden, som er i fokus 
for projektets arbejde. 

Udgivelse af Hvidbog i 2007 

I tilknytning til projektet er der etableret en arbejdsgruppe bestående af Per 
Andersen, Susanne Skovlund, Torben Birkeholm og denne artikels forfatter. 
Alle er medlemmer af SUFOI's repræsentantskab, og flere har et indgående 
kendskab til området fra mange års virke i rapportarbejdet. Det er planen, at 
arbejdet skal afsluttes senest i år 2007 (samme år som SUFOI holder sit 50 års 
jubilæum) med udgivelsen afen „hvidbog" (heraf projektets navn). 

Hvidbogen vil behandle en lang række af emner og temaer, som spænder fra 
interviewteknik og efterforskningsmetoder til fotosager, de bedst 
dokumenterede uforapporter og ifoer/fejlfortolkninger. 

Undervejs vil arbejdsgruppen trække på så mange kilder som muligt. Her vil 
det især være rapportarkivet (naturligvis) og tidligere artikler i UFO-Nyt, som 
vil være centrale. Men det er også planen at tage kontakt til en række tidligere 
aktive rapportoptagere for at få input til arbejdsgruppens arbejde og 
diskussioner. Desuden vil projektet blive gennemført i et løbende og tæt 
samarbejde med SUFOI's repræsentantskab. 

Artikler til UFO-Nyt 

Planerne for Hvidbogen er ambitiøse, og derfor har vi valgt at splitte projektet 
op i mindre dele, som vi vil tage en ad gangen. Den første del vil sætte fokus 
på nogle mere generelle betragtninger over rapportarbejdet og herunder 
gennemgå og diskutere en række overordnede tilgange, man kan anlægge i 
fortolkningen af rapporterne. 

I tilknytning til hver del vil der blive skrevet en artikel til UFO-Nyt. Artiklen vil i 
overskuelig og populær form sammenfatte de centrale analyser og 
konklusioner fra arbejdet. 

Vi glæder os til at kunne præsentere de første resultater fra Projekt Hvidbog i 
UFO-Nyt og håber, at artiklerne kan give anledning til debat - ligesom 
kommentarer og forslag fra læserne er velkomne. 


Støt Støttefonden 

SUFOI's arbejde udføres alene gennem frivillig arbejdskraft. Men nogle gange 
skal der også penge til for at realisere foreningens mål. Foruden et overskud 
fra UFO-Nyt finansieres mange af foreningens aktiviteter gennem SUFOI's 
Støttefond, der har eksisteret siden 1980. 

Der står i dag kr. 9.000 i fonden, men SUFOI vil have brug for endnu flere 
midler for at kunne gennemføre de kommende aktiviteter. 

På vores ønskeseddel står der: 



• En ny plancheudstilling. Den nuværende er utrolig populær og lånes ud 
til mange biblioteker og arrangementer - men den er helt nedslidt og 
skal fornys. 

• Et stort ufo-arrangement i 2007, hvor foreningen fylder 50 år! Det er slet 
ikke for tidligt at tage fat på planlægningen af dette, men en 
forudsætning er, at der er midler til afholdelse af et sådant arrangement. 

• Nyt oplag af heftet »Når du ser et stjerneskud«. Igen en af foreningens 
succeshistorier, hvor Tipsmidlerne/Undervisningsministeriet støttede 
udgivelsen af dette oplysningshefte i et oplag på 15.000 eksemplarer. 
Disse er nu væk, og vi har hårdt brug for et nyt oplag. Desværre vil 
Tipsmidlerne ikke støtte et nyt oplag, så vi må selv finansiere det. 

Vi modtager derfor meget gerne støtte fra UFO-Nyts læsere og andre, der med 
et lille (eller større) bidrag ønsker at bidrage til gennemførelsen af disse 
aktiviteter. Bidrag kan fremsendes på foreningens girokonto 9 11 77 25. Anfør 
venligst „Støttefond" ved indbetaling. 


Ukendt objekt ved 
rumstationen 


Af Ole Henningsen 
Foto: NASA 

NASA forsøger i øjeblikket at identificere et lille 
objekt, der blev filmet af besætningen om bord 
på den internationale rumstation ISS torsdag 
morgen den 12. juni 2003. 

Den amerikanske astronaut Edward T. Lu fik øje på objektet 
uden for vinduet i rumlaboratoriet Destiny laboratorium og 
tog billeder af det. 

„Han beskrev det som et rektangulært formet stykke metal ca. 5 cm langt", 
fortalte NASA's talskvinde Kylie Moritz fra Johnson Space Center i Houston, 
Texas. 





li 


„Forskerne på Jorden analyserer Lus billeder, men 
har endnu ikke tilstrækkelige oplysninger om 
objektets bane og retning til med fuldstændig 
sikkerhed at kunne sige, hvor det stammer fra. Det 
er ret sandsynligt, at det kom fra den internationale 
rumstation selv, da det nogenlunde havde samme 
fart og var i samme bane som ISS. Objektet 

objekt f° rsvan dt senere ud af syne." 

„NASA bad U. S. Strategic Command om at samle 
oplysninger om objektet", fortalte NASA's talskvinde 
videre, men kunne ikke tilføje enkeltheder om, hvad 
StrategicCommando i givet fald ville foretage sig. 

Når det lille objekt har tiltrukket sig en vis opmærksomhed, skyldes det bl.a., 
at Strategic Command også sporede et lille objekt i nærheden af rumfærgen 
Columbia kort efter, at den senere forulykkede rumfærge efter opsendelsen 
var gået ind i sin bane om Jorden. 


Det lille 
fotograferet af 

astronaut Edward T. Lu 







„Det kan dog være en slags udvendig mærke, mærkat eller lignende. 
Gisningerne er baseret på størrelsen og udseendet > men det er nu bare en af 
vore første tanker", udtaler Kylie 
Moritz. 

NASA's teknikere havde planer 
om at sende billeder af sådanne 
mærker op til ISS, så Lu kunne 
sammenligne dem med det 
objekt, han så, og muligvis ad 
den vej identificere det. De 
nævnte mærker har nogenlunde 
den størrelse, som Lu beskrev. 

NASA havde i den forbindelse 
også kontakt med de russiske 
forskere om det ubemandede 
russiske Progress 

forsyningsrumskib, der dokkede 
til rumstationen onsdag morgen 
den 11. juni. Men ud over 
sammenkoblingen med det 
russiske forsyningsskib var der 
ikke sket noget, som kunne 
forklare objektet. 

„På grund af objektets ringe 
størrelse var der ingen større fare 
for, at det kunne skade 
rumstationen alvorligt. Der er 
derfor heller ingen planer om at 
inspicere stationen udefra med 
rumstationens robotarm", tilføjer NASA's talskvinde. 

UFO-Nyt har spurgt astronaut Lu på rumstationen, om han eller NASA's 
jordpersonnel var kommet frem til en endelig konklusion på, hvad objektet 
egentlig var, men har i skrivende stund endnu ikke fået svar på forespørgslen. 
Vi har også bedt NASA om et foto af objektet i en bedre opløsning og 
forstørrelse, end hvad der umiddelbart var offentliggjort i NASA's fotoarkiver 
på internet. Læserne vil blive holdt underrettet, hvis der kommer nyt i sagen. 
Astronaut Lu fortæller iøvrigt, at man fra ISS sagtens kan se andre satellitter. 
Det er bedst at kigge efter dem tæt på solopgang og solnedgang ligesom på 
Jorden, hvor det jo altså er os, der bl.a. kigger efter ISS! „Og det er faktisk ret 
hyggeligt at se", tilføjer han. 



Edward Lu er 39 år og elektronikingeniør 
fra Cornell-Universitet og doktor i anvendt 
fysik fra Stanford Universitet i 1989. Hans 
speciale er soludbrud. Han arbejdede for 
Honolulus universitet, inden han blev 
optaget i NASA's astronautkorps i 1994. 
Lu har fløjet to gange tidligere på 
rumfærgerne. I 1997 besøgte han Mir med 
STS-84, og i 2000 deltog han i STS-106 
missionen sammen med Malenchenko. 
Han har tilbragt mere end 504 timer i 
rummet og foretaget en rumvandring på 
seks timer og 14 minutter. 





Det er jo ofte blevet påstået, at 
Den kinesiske Mur er det eneste 
menneskeskabte bygningsværk, 
som med det blotte øje kan ses 
fra Manen. Det kan man nu ikke. 
Det er blot en god historie. Men 
astronaut Lu har fra ISS forsøgt 
at tage gode billeder af muren. 
Det er endnu ikke lykkedes, men 
det skyldes nu, siger han, at 
vejret har været for dårligt, og 
sigtbarheden derfor for ringe, når 
de har været i nærheden. Han 
håber dog, det vil lykkes, inden 
han vender tilbage til Jorden. 

Man kan sagtens se byer og andre 
ting på Jorden, herunder 
pyramiderne i Egypten. Men det 
hjælper nu betydeligt, når man 
anvender en kikkert, tilføjer han. 



Den russiske kommandør Yuri I. 
Malenchenko (tv.) og den amerikanske 
astronaut Edward T. Lu fotograferet til det 
officielle portræt for den 7. ISS 
ekspedition. Billedet er taget i Gagarin 
Cosmonaut Trænings Centret i Star City i 
Rusland. 


Sa er det meget nemt at se 
havne, veje og skibe, fx store tankskibe på oceanerne. 

„Man kan også se kondensstriber fra fly , og en sjælden gang får man øje på et 
fly for enden af en kondensstribe , hvis sollyset reflekteres i flyet", fortæller 
astronauten. 

Sammen med rumstationens kommandør, den russiske kosmonaut Yuri I. 
Malenchenko, er Edward T. Lu midt i deres seks måneders ophold på 
rumstationen, der forventes at slutte i oktober 2003. Så er det planen at afløse 
dem med et andet tomandshold af astronauter, der sendes op til ISS med et 
russisk Soyuz rumskib. 


Edward 

Lu 



Det 
Progress 

forsyningsrumskib 
nærmer sig ISS. 


ubemandede 







Korncirkel ved Nakskov 

Af Ole Hermingsen 

Danmarks første korncirkel i år kunne ses i en hvedemark lige 
syd for Nakskov. Korncirklen blev opdaget fredag den 18. juli 
2003 af en lokal privatflyver og blev senere meldt videre til 
undertegnede, der på egnen er kendt som interesseret i ufo¬ 
fænomener og korncirkler. Jeg har ved tre forskellige besøg 



Den aktuelle aftegning, der nu høstet, består af tre cirkler, der ligger lige op ad 
hinanden i en slags trekantformation. Aftegningen er trods mejetærskning af 
marken stadig til at se i stubmarken. Den ligger 900 m syd for Nakskov byskilt 
ad Maglehøjvej ved Nakskov. Fra landevejen ses den mod øst ca. 40 m inde i 
marken. 



AirPhoto. Flere fotos kan ses på http://www.danish-airphoto.dk/cirkel/ 

Cirklerne er ca. 7-8 m i diameter, så hele aftegningen har en udstrækning på 
ca. 15-16 m. Kornet var i alle tre cirkler lagt ned i mindre baner mod urets 
retning, og man kunne gå ind til aftegningen gennem traktorsporene i marken. 
Centrum af to af cirklerne lå i traktorsporet, og den tredje cirkels placering 
kunne nemt konstrueres ud fra centrerne på de to øvrige. 










Hveden var ca. 70 cm høj, og stråene er 
bøjet/lagt ned helt nede ved 
jordoverfladen. Ved mit første besøg i 
marken, var der tegn på, at mennesker 
var gået ind i marken fra landevejen til 
de første traktorspor. (dvs. det var ikke 
spor afsat af dyr, men kan have været 
tidligere besøgende, som jeg ikke har 
kendskab til). Der blev ikke konstateret 
huller i jorden i midten af cirklernes 
centrer som efter pind eller pæl. 

Der er efter mine undersøgelser intet, ,, ^ ........ 

... o . r . . ' Kornet er lagt ned i mindre baner 

der tyder pa anden oprindelse end mod urets ret s ning j cirk | erne . 

mennesker med en tegning (til 

forberedelse), et målebånd/snor og måske en times arbejde med at lægge 
kornet ned i aftegningen. Hvordan dette er sket, kan jeg ikke sige ud fra 
undersøgelserne. Det skal også pointeres, at der heller ingen forbindelse er til 
nogen form for lokale ufo-observationer. 

Der gik nogen tid, inden korncirkelaftegningen blev kendt i en bredere kreds, 
og Lolland-Falsters Folketidende bragte lørdag den 2. august en større artikel 
skrevet af Marianne Knudsen om cirklerne i marken. Artiklen var illustreret af 
fotografier fra luften taget af Michael Olsen/Danish AirPhoto. 

Landmanden, der ejer den pågældende 
mark, opdagede selv aftegningerne, da 
han omkring den 26. juli var ude for at 
sprøjte afgrøden. Han tror bestemt ikke 
på ufo-landinger med mars-mænd på 
marken. I stedet mener han, at der har 
været spøgefugle på spil i hans mark, 
skriver Marianne Knudsen i Lollands 
Falsters Folketidende. Landmanden tog 
det ikke selv som en spøg, idet han 
anmeldte korn-nedtrampningen til 
Nakskov politi som hærværk. 

Af hensyn til den videre høst ønskede 
landmanden ikke sit navn frem, så 
marken nemt kunne findes af alt for 
mange nysgerrige. 

Jeg har tidligere undersøgt de seks 
korncirkelaftegninger, der fra 1995 og 
fremefter opstod ved Holeby og Maribo 
med samme resultat: Intet tyder på 
med anc * et enc * menneskelig snilde. 

Det kan nævnes, at jeg har tidligere 
sammen med en god bekendt, Filip 
Steenholdt, som et eksperiment har konstrueret en korncirkel til Søren Kragh- 
Jacobsens dogmefilm »Mifunes sidste sang«. 

Vi har endvidere senere som et filmet eksperiment konstrueret en korncirkel 
for DRs 19Direkte, nemlig TV-avisens logo i en hvedemark ved Tune på 
Sjælland. I begge disse tilfælde anvendte vi et trædebræt, målebånd og en 
snor. Det skal dog tilføjes, at vi intet har at gøre med konstruktionen af 


Ole Henningsen i gang 
registreringen af aftegningen 




korncirklen syd for Nakskov, men vil gerne vide, hvem der har lavet den, og 
hvordan, samt naturligvis hvorfor? 

Yderligere oplysninger om 

konstruktionen af korncirklen ved 
Nakskov - eller de tidligere aftegninger 
ved Holeby og Maribo - kan sendes 

til Ole Henningsen. 

Hvordan man kan arbejde med 
konstruktionen af en korncirkel, kan ses 
her:Sadan kan en korncirkel opstå. 

Hvis man observerer korncirkler andre 
steder i Danmark, vil Michael 
Olsen/Danish AirPhoto gerne hurtigt 
høre herom på tlf. 20 42 41 

57, http://www.danish-airphoto.dk/ og 
man kan yderligere kontakte Dansk 
Korn-Cirkel Gruppe v/ Karlotto Ernst Lundholm på tlf. 57 83 26 54. 

© Vi gør opmærksom på, at der er copyright på billederne i denne artikel. De 
må kun anvendes efter nærmere aftale med Ole Henningsen, Johnny Saabye 
og Michael Olsen, Danish AirPhoto. 



Filip Steenholdt 
aftegningen. 


videofilmer 




Rabat 


Landevej: 900 m syd for Nakskov bys kitt 

Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så 
send denne ufo-mail videre til din familie, dine venner og bekendte. 

Så har de også muligheden for at modtage ufo-mail gratis og uforpligtende, 
når der sker noget nyt: 

Danske og udenlandske observationer eller fotografier, aktuelle 
himmelfænomener og spændende tilbud på ufo-materialer. 



